Die meeste mense is maar lekker zef | Die Joernaal van Kaalvoet
« Oom Maans se Roeping
Oor toustaan »
April 20, 2009 deur Kaalvoet
Op die rock&roll highway het ek al telkens besef, die lewe is klein bietjie fucked up. Valiant sing mos, die meeste mense is maar lekker zef, maar dis nie net dit nie.
Ons word almal groot, of so wil ek glo, met een of ander droom. Of jy wil 'n brandweerman word, of eendag kan vlieg, of in my geval, dieselfde kitaar as daai oom van Led Zeppelin he. Dit blyk egter, vir welke rede ookal, dat hierdie drome in die meeste gevalle vervaag en op die ou end opgaan in een of ander brandewynwolk. Ek wil graag glo dat die meeste mense nog steeds 'n droom het, al is dit bloot om 'n groter TV te koop, of om groter subs agter in sy Cortina in te bou. Vir my is dit 'n klomp kak drome, maar dit gee darem die lewe so bietjie rigting.
Daar is egter baie mense wat geen droom meer oor het nie, vir wie die lewe verbyvloei soos soos 'n nimmereindige rivier. Dis een van die goed waaroor ek en Etienne tot in die vroeg in die oggend rondom 'n bottel rooiwyn oor sit en wonder het. Ek kon nie verstaan hoekom mens wil opstaan as jy niks het om te doen nie, tot Landon la Grange my een oggend oor 'n koppie koffie beduie het, you know what KJ, 80% of people just wanna make a living. En toe het dit vir my begin sin maak.
Dikazzins was baie op die Weskus getoer. Maar ons laaste toer daarheen, seker omtrent twee jaar terug, het my sprakeloos gelaat vir die res van die week. Dit was 'n langnaweek aan die einde van Juniemaand. Die vissermanne was af en vol geld en dit het gereen. Toe ons laatmiddag die dorp binnesak, toe trap die hele dorp al hoog. Nou kyk, 'n brannewyndronk is mos 'n ander dronk. Jy is baie energiek, en baie bakleierig.
So paar insidente:
Die polisie het die band twee keer halfpad deur die song gestop om die ergste fights te stop en die bakleiers selle toe te vat.
Die bestuur van die venue het ons so keer of wat gevra om iets rustig te speel sodat die mense kan afkoel
Ons het drie keer in die middel van 'n song gestop om ou wat met sy kop tot in die drumset geval het af te moer van die stage af, en die monitors, speakers en mikes weer regop staan te maak.
Iemand het probeer om Charl se baskitaar te steel terwyl hy gespeel het.
Iemand het geval voor die stage, en toe het iemand hom uit te bloute begin bliksem. Die ou wat aan't slaan was, het so effens belangstelling begin verloor en toe op sy meisie geskree wat kwansuis sy dop sou omstamp. Toe sy wegstaan van sy dop af, het het verder geslaan aan die ou onder hom.En om alles te kroon, was die twee so 10min later weer hard aan die kuier, salig onbewus dat hulle vroeer baklei het.
'n Ander kalant het handeviervoet langs die kroeg geval. Sy beste pel tree so drie tree terug en plant 'n netjiese uppercut op sy neus.
Ek en Etienne het die Sondag in stilte teruggery Stellenbosch toe. Ek dink ons was al verby Malmesbury toe ek vir die eerste 'n sagte "fokkit" ge-uiter het. Etienne het net sy kop geskud.
op Junie 30, 2009 at 2:25 nm | Antwoord Nikita
LOL! Ek lag vir daardie lysie! -veral nr4! Mense is regtig Zef, ek stem saam. Ek dink julle sien seker baaaaaaaaaaaaie zef mense. 🙂
op Julie 1, 2009 at 12:27 nm | Antwoord gustav
"dieselfde kitaar as daai oom van Led Zeppelin he" ek hoop jy besef hy het baie op 'n van plaai-gemaakte Danelectro ook gespeel?
op Julie 1, 2009 at 2:09 nm | Antwoord BB
Waaaaaahahaha!!! At least verwag jy dalk 'n bietjie zef-gyt in 'n klub of pub, maar by 'n ladies tea of cocktail 😕 – jy sallie glo hoevéél Zef'fina's selfs daar uithang – opgetof en gedollie, maar al dra 'n aap 'n goue ring nê 😉